Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky vypracovalo návrh nariadenia vlády o podmienkach vykonávania niektorých opatrení spoločnej organizácie trhu s mliekom a mliečnymi výrobkami ako iniciatívny návrh. 
Návrh sa predkladá v súvislosti s ukončením systému mliečnych kvót (31.3.2015) a so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, keďže je potrebné prijať nové pravidlá pre zaznamenávanie informácií v sektore mlieka. Článkom 151 nariadenia (EÚ) č. 1308/2013 sa od 1. apríla 2015 ustanovuje pre prvonákupcov surového mlieka povinnosť nahlasovať príslušnému vnútroštátnemu orgánu celkové množstvo surového mlieka, ktoré im je každý mesiac dodané, pričom členské štáty majú povinnosť toto množstvo oznamovať Európskej komisii (EK). Preto sa vo vykonávacom nariadení Komisie (EÚ) č. 1097/2014, ktorým sa mení nariadenie (EÚ) č. 479/2010 týkajúce sa oznámení členských štátov v sektore mlieka a mliečnych výrobkov, ustanovili pravidlá načasovania uvedených hlásení a oznámení.
Návrh nariadenia vlády preberá do právneho poriadku Slovenskej republiky vykonávacie nariadenie Komisie (EÚ) č. 1097/2014, ktorým sa mení nariadenie (EÚ) č. 479/2010 týkajúce sa oznámení členských štátov v sektore mlieka a mliečnych výrobkov. Návrh nariadenia vlády ustanovuje povinnosti prvonákupcov nahlasovať celkové množstvo surového mlieka (v kg), ktoré im je každý mesiac dodané, spolu s jeho skutočným obsahom tuku a odhadovanú cenu za surové mlieko v prebiehajúcom mesiaci a to do 15. dňa každého mesiaca Pôdohospodárskej platobnej agentúre, ktorá tieto údaje poskytuje EK.
Predkladaný návrh nariadenia vlády Slovenskej republiky nebude byť predmetom vnútrokomunitárneho pripomienkového konania.
Navrhovaný dátum účinnosti je určený tak, aby adresáti právnej úpravy mali primeraný čas na oboznámenie sa s novou právnou úpravou.
Predkladaný návrh nariadenia vlády nebude mať vplyv na rozpočet verejnej správy, na podnikateľské prostredie, sociálne vplyvy, ani na životné prostredie, má pozitívny vplyv na informatizáciu spoločnosti
            Návrh nariadenia vlády Slovenskej republiky je v súlade s Ústavou Slovenskej republiky, zákonmi, ostatnými všeobecne záväznými právnymi predpismi ako aj medzinárodnými zmluvami, ktorými je Slovenská republika viazaná.

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky  
2.	Názov návrhu právneho predpisu: Návrh nariadenia vlády Slovenskej republiky o podmienkach vykonávania niektorých opatrení spoločnej organizácie trhu s mliekom a mliečnymi výrobkami 
3.	Problematika návrhu právneho predpisu:
a)	je upravená v práve Európskej únie
-	primárnom
Zmluva o fungovaní Európskej únie, hlava III, článok 33 až 44, hlava VII kapitola 3, hlava XIV a hlava XX 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení. 
2.	nelegislatívne akty
 Nariadenie Komisie (EÚ) č. 479/2010, ktorým sa ustanovujú pravidlá vykonávania nariadenia Rady (ES) č. 1234/2007, pokiaľ ide o oznámenia členských štátov Komisii v sektore mlieka a mliečnych výrobkov (Ú. v. EÚ L 135, 2.6.2010) v platnom znení, 
Vykonávacie nariadenie Komisie (EÚ) č. 511/2012 z 15. júna 2012 o oznámeniach týkajúcich sa organizácií výrobcov, medziodvetvových organizácií, zmluvných rokovaní a zmluvných vzťahov podľa nariadenia Rady (ES) č. 1234/2007 v sektore mlieka a mliečnych výrobkov (Ú. v. EÚ L 156, 16. 6. 2012),
Vykonávacie nariadenie Komisie (EÚ) č. 1097/2014 zo 17. októbra 2014, ktorým sa mení nariadenie (EÚ) č. 479/2010 týkajúce sa oznámení členských štátov v sektore mlieka a mliečnych výrobkov (Ú. v. EÚ L 300, 18. 10. 2014).	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
1. apríl 2015 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
		bezpredmetné 
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
v oblasti, ktorú upravuje návrh nariadenia vlády, nebolo proti Slovenskej republike začaté konanie o porušení podľa čl. 258 až 260 Zmluvy o fungovaní Európskej únie 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné 
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky o podmienkach vykonávania niektorých opatrení spoločnej organizácie trhu s mliekom a mliečnymi výrobkami 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky

A.4. Alternatívne riešenia

A.5. Stanovisko gestorov

Vplyvy na informatizáciu spoločnosti

Budovanie základných pilierov informatizácie		
Obsah		
6.1. Rozširujú alebo inovujú  sa existujúce alebo vytvárajú sa či zavádzajú  sa nové elektronické služby?
(Popíšte ich funkciu a úroveň poskytovania.)	Áno, zverejňovaním vzoru tlačív a elektronického formulára na webovom sídle platobnej agentúry sa zavádzajú elektronické služby s úrovňou I (informatívna úroveň)	
6.2. Vytvárajú sa podmienky pre sémantickú interoperabilitu?
(Popíšte spôsob jej zabezpečenia.)	nie	
Ľudia		
6.3. Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?
(Uveďte spôsob, napr. projekty, školenia.)	nie	
6.4. Zabezpečuje sa rozvoj elektronického vzdelávania?
(Uveďte typ a spôsob zabezpečenia vzdelávacích aktivít.)	nie	
6.5. Zabezpečuje sa podporná a propagačná aktivita zameraná na zvyšovanie povedomia o informatizácii a IKT?
(Uveďte typ a spôsob zabezpečenia propagačných aktivít.)	nie	
6.6. Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?
(Uveďte spôsob sprístupnenia digitálneho prostredia.)	nie	
Infraštruktúra		
6.7. Rozširuje, inovuje, vytvára alebo zavádza sa nový informačný systém?
(Uveďte jeho funkciu.)	nie	
6.8. Rozširuje sa prístupnosť k internetu?
(Uveďte spôsob rozširovania prístupnosti.)	nie	
6.9. Rozširuje sa prístupnosť k elektronickým službám?
(Uveďte spôsob rozširovania prístupnosti.)	nie	
6.10. Zabezpečuje sa technická interoperabilita?
(Uveďte spôsob jej zabezpečenia.)	nie	
6.11. Zvyšuje sa bezpečnosť IT?
(Uveďte spôsob zvýšenia bezpečnosti a ochrany IT.)	nie	
6.12. Rozširuje sa technická infraštruktúra?
(Uveďte stručný popis zavádzanej infraštruktúry.)	nie	
Riadenie procesu informatizácie		
6.13. Predpokladajú sa zmeny v riadení procesu informatizácie?
(Uveďte popis zmien.)	nie	
Financovanie procesu informatizácie		
6.14. Vyžaduje si proces informatizácie  finančné investície?
(Popíšte príslušnú úroveň financovania.)	nie	
Legislatívne prostredie procesu informatizácie		
6.15. Predpokladá nelegislatívny materiál potrebu úpravy legislatívneho prostredia  procesu informatizácie?
(Stručne popíšte navrhované legislatívne zmeny.)	nie	

B. Osobitná časť

K § 1 a 2
Upravujú sa podrobnosti o postupe pri kontrole plnenia podmienok na uznávanie a pri podávaní návrhov na uznávanie organizácií, združení a medziodvetvových organizácií v sektore mlieka a mliečnych výrobkov.
Žiadosť a jej prílohy musia na účely uznania organizácie, združenia a na účely kontroly plnenia podmienok ich uznania obsahovať údaje, ktorými žiadateľ preukáže, že je subjektom oprávneným na uznanie (odseky 2 a 3), t. j. spĺňa podmienku minimálneho počtu členov (§ 10 ods. 3 a 4 zákona č. 491/2001 Z. z.), má príslušnú právnu formu (podnik, družstvo alebo záujmové združenie právnických osôb, čo vyplýva z § 10 ods. 2 až 4 zákona č. 491/2001 Z. z.), vykonáva činnosť v sektore mlieka a mliečnych výrobkov, jeho členovia sú podnikateľmi (ak ide o členov organizácie), resp. už uznanými organizáciami (ak ide o členov združenia) a skutočne vykonávajú prvovýrobu alebo operácie a činnosti súvisiace s prvovýrobou surového mlieka. To sa primerane vzťahuje i na nadnárodné organizácie alebo združenia (odsek 4).
Žiadosť a jej prílohy musia na účely uznania medziodvetvovej organizácie a kontroly plnenia podmienok jej uznania obsahovať údaje, ktorými žiadateľ preukáže, že je subjektom oprávneným žiadať o uznanie (odseky 5 a 6), má príslušnú právnu formu, vykonáva činnosť v  sektore mlieka a mliečnych výrobkov, jeho členovia sú podnikateľmi alebo záujmovými združeniami právnických osôb a predstavujú aspoň podiel 33 % na trhu s mliekom a mliečnymi výrobkami v SR v rámci hospodárskych činností, ktoré zastrešuje medziodvetvová organizácia, t. j. výrobu surového mlieka, resp. činnosti s ňou spojené, spracovanie, obchod alebo distribúciu mlieka.
K § 3
Ustanovenie § 3 upravuje podmienky so zreteľom na ukončenie uplatňovania časti II hlavy kapitoly III oddielu III, čl. 55,  čl. 85 a prílohy IX a X k nariadeniu (ES) č. 1234/2007 sa podľa čl. 230 ods. 1 písm. a) nariadenia (EÚ) č. 1308/2013 k 1. aprílu 2015 ukončuje aj uplatňovanie systému obmedzenia výroby mlieka. Návrhom nariadenia vlády sa zároveň ruší nariadenie vlády č. 294/2009 Z. z. o podmienkach prideľovania kvót mlieka. Podľa čl. 151 nariadenia (EÚ) č. 1308/2013 sú však prvonákupcovia naďalej povinní nahlasovať vnútroštátnemu orgánu množstvá mlieka, ktoré im boli každý mesiac dodané. Na túto povinnosť nadväzuje povinnosť členského štátu Európskej únie oznamovať tieto údaje Komisii. Návrh nariadenia vlády zavádza systém, pri ktorom fyzická osoba alebo právnická osoba/ podnikateľ, resp. prvonákupca podáva platobenej agentúra oznámenie na formulári, ktorého vzor je uvedený na webovom sídle platobnej agentúry. Oznámenie o začatí pôsobenia musí byť opatrené povinnými prílohami podľa odseku 4 a musí z neho byť zrejmé, že ho podáva podnikateľ, či už ide o fyzickú osobu alebo právnickú osobu. Jednotlivé náležitosti oznámenia o začatí pôsobenia sa budú podávať na účely evidencie prvonákupcom, ktorým v dôsledku začatia vykonávania činnosti prvonákupcu vznikla povinnosť pravidelne oznamovať platobnej agentúre údaje o dodaných množstvách mlieka. Prvonákupca tieto pravidelné oznámenia podáva v tabuľkovej forme, ktorú ustanoví platobná agentúra jej zverejnením na svojom webovom sídle. 
K § 4
Podľa prechodných ustanovení vznikne povinnosť podať oznámenie o začatí pôsobenia prvonákupcu aj tomu subjektu, ktorý bol schválený ako nákupca podľa § 5 nariadenia č. 294/2009 Z. z. Obdobie do konca apríla 2015 bude prechodným, kedy bude tento subjekt oprávnený pôsobiť ako prvonákupca na základe pôvodného schválenia.
K § 5
Transpozičný odkaz
K § 6
Navrhuje sa zrušenie obsolétnych právnych predpisov.
K § 7
Navrhuje sa dátum nadobudnutia účinnosti na 1. apríla 2015.